162 L. G. PAKE AU 



Dilectissimo Collegae van Hall et laeta hoc anno et tristia acciderunt. 

 Gaudemus cum ipso de inito et filiae et filii honesto atque, ut speraraus, 

 felici coniugio. Lugemus vero etiam cum eo mortem Patris carissimi. 

 Luctum vero hunc ipse aequo animo tulit. Et sane , quamvis acerbum 

 sit optimo patre , licet iam sene , orbari ; insignis est haec felicitas iudi- 

 canda, tali Viro, familiae suae ornamento eodemque et in patria et in 

 civitate literaria honoratissimo, gloriari posse patre ad extremam usque 

 aetatem vigente. Ipse Vir Clarissimus, favente Deo, Patris instar, ad 

 ultimam usque senectutem vig'eat! 



Et tu, Clarissime van Deen! sortis humanae vicissitudines expertus es. 

 Te Professoris ordinarii emolumento atque honore ex merito condecoratum 

 esse, gavisi sumus. Sed et lugemus tecum maximopere, dilectissimam 

 coniugem tibi tuisque morte esse ereptam. Lugent vero etiam , quod in 

 optimae Matronae honorem commemorandum est, pauperes multi, quibus 

 ipsa pie atque liberalissime benefacere solebat. Te sustentet Deus omni- 

 potens, ut diutissime permultis doctrina, vita et arte tua salutari beneficus 

 esße queas. 



Vir integerrime , Collega aestimatissime Philipse ! Regia te munificentia 

 Ordinis Leonis Belgici insignibus condecoravit. Quo honore si vel ipse 

 non maximopere gloriaris, scito tarnen, nobis, te et amantibus et magni 

 facientibus, honorem hunc tuum meritissimum perquam accidisse laetum. 

 Laetamur etiam et gratias tibi agimus, quod tu Cornelii Star Numan, 

 qui dilectissimus nobis collega fuit, vitam descrjbere volueris. Viri ima- 

 ginem, accuratissime , ut soles, delineatam, ex vero expressam, et, ut 

 decet amicum , perquam amanter depictam , nobis exhibuisti. üignum et 

 illo et temet ipso monumentum exegisti. 



lUius Cornelii Star Numan, cuius mors nobis acerbissima accidit, 

 cathedram etiam doluimus diutius, quam Academiae commoda fen'e pote- 

 rant, per annum adeo integrum vacuam esse relictam. Hanc vero grato 

 animo agnoscimus Academiae nostrae Curatorum sapientem et benevolam 

 curam , qua tot tantaque , quae ille solus exantlavit , negotia non uni 

 successori ferenda iudicarunt, sed a Rege Augustimo petiverunt, ut duo 

 Viri Clarissimi Ordini luridico adiungerentur , quo facilius hie posset et 

 plenius nostri temporis desideriis satisfacere. 



